

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. október 3.-i rendes ülésére**

**„Zsámbéki-medence szennyvíztisztítás fejlesztése (ÉMO 17)” című projekt Konzorciumi megállapodás módosítása**

**A napirendet tárgyaló ülés dátuma**: **2022.10.03.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** ---

**4. Tényállás bemutatása:**

A Nemzeti Fejlesztési Programiroda ( NFP) a KEHOP-2.2.2-15-2019-00150 azonosítószámú „Zsámbéki medence szennyvíztisztítás fejlesztése (ÉMO 17)” Projekt „PR, kötelező tájékoztatás és nyilvánosság” projektelem beszerzési feladatait visszaadta a Végső Kedvezményezett(ek)nek. Ennek értelmében ezen feladatokat a tagönkormányzatoknak kell ellátniuk. A PR, kötelező tájékoztatás eljárás(oka)t településenként vagy együttesen, meghatalmazott útján is lefolytathatják a települések.

Az NFP elkészítette a KEHOP-2.2.2-15-2019-00150 Zsámbéki medence szennyvíztisztításának fejlesztése elnevezésű projekthez kapcsolódó Konzorciumi Együttműködési megállapodás 2.sz módosítását, mely a feladat ellátást az önkormányzatokhoz delegálja.

Az elmúlt ülésén a képviselő-testület döntött arról, hogy Telki, mint gesztor település felvállalja a PR feladatok előkészítését, pályáztatás és koordinálását az érintett projekt tekintetében, mely feladatok elindításának alapja a Konzorciumi Együttműködési megállapodás módosítása.

Telki, 2022. szeptember 26.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2022.(X. ) számú önkormányzati**

**Határozata**

**„Zsámbéki-medence szennyvíztisztítás fejlesztése (ÉMO 17)” című projekt PR és szemléletformáló feladatok ellátására szóló gesztori feladatok**

Telki község Önkormányzat képviselő-testülete úgy határozott, hogy a KEHOP-2.2.2-15-2021-00150 kódszámú, „Zsámbéki-medence szennyvíztisztítás fejlesztése (ÉMO 17)” című projekt Konzorciumi Együttműködési megállapodás 2.számú módosítását jóváhagyja.

A képviselő-testület felhatalmazza a Konzorciumi Együttműködési megállapodás 2. számú módosításának aláírására.

Felelős: Polgármester

Határidő: azonnal